Asiyesikia la mkuu huvunjika guu

ASIYESIKIA LA MKUU HUVUNJIKA GUU. 

Malengo alikuwa mwana mwenye manufaa na alipendwa na jamii. Alikuwa mrembo kupindukia. Alikuwa ni sura ya sahani, kiuno kijiko, macho kikombe na miguu ya cherehani. Alikuwa na tabia nzuri. Kila mtu alimsifia. Kila aliyekutana naye alitamani kumwona kila siku. 

Kwa uzuri aliokuwa nao Malengo, alikuwa na kasoro. Kumbe hata kiwe kizuri vipi, hakikosi kasoro. Malengo alikuwa na kasoro ya uzinifu. Alijichoma na tabia mbaya mbaya za dunia na akawa jaa la 
taka ambalo kila mwenye uchafu alitupa hapo. Malengo alikuwa akitoka nyumbani na kuelekea kwenye vilabu vya pombe na kuponda anasa. 

Alikuwa akifanya mapenzi na wazee kwa vijana. Kila aliyemwona aliona chambo. Samaki walikuwa wakiona chakula kila wakati. Alivuta sigara na kuwa mraibu mkubwa wa pombe.Wavyele wake walimshauri ila hakusikia. Alikuwa akiwafokea wazazi wake na kuwakejeli. 
Mama yake alimrudi kwa upole mno ila sikio la kufa halisikii dawa. Alikuwa ametia maskio yake nta. Kila mtu alimnyoshea kidole. Wazazi wake walishutumiwa na kupewa hukumu. Hakupenda kuambia kuhusu aliyoyafanya na alishindwa kusikia ya wakubwa. 
Siku moja alitoka na kwenda kwenye klabu. Alilewa na kila aliyekuwa hapo alimhurumia. Alipatikana na majangili watano na kumbaka hadi akapoteza maisha. Maisha yake aliyapoteza kwa sababu hakusikiliza  aliyoambiwa. Methali hii inafunza kuhusu jinsi wavulana na wasichana wengi  wanaenda mrama katika 
maisha, wanajikuta kwenye majanga ya mimba za  mapema, magonjwa na kupoteza maisha.